經數:一七四三

經名:無量壽經義疏卷上

頁數:一○一

上	欄

者住正定下. 明其所攝. 此三皆就彌陀佛說.

言所行者. 彰彼如來本昔所修無量行願. 言

所成者. 彰彼如來現今所得身土之果. 言所

攝者. 彰彼如來現今攝取十方國土無量衆

生同往彼國敎化利益. 此三卽是經之大宗.

就所行中. 初列多佛. 明起行緣. 時有國王聞

佛說下. 彰彼法藏依之起行. 前中合擧五十

四佛. 初五十三. 一處□擧. 末後一佛. 法藏親

承. 一處別擧. 就前五十三佛之中. 乃往過去

不思劫等. 彰其時今. 定光出等. 次第□列. 如

此諸佛皆悉已過. 結前生後. 下次列其自在

王佛. 名世自在. 是其別名. 如來應等. 是其通

號. 佛德無量. 依德施名. 名亦無限. 經隨一

數. 略列十種. 十中前五. 是佛自德. 發五利

他. 就前五中. 初二一對. 前一道圓. 後一滅

極. 後三一對. 初二因圓. 後一果極. 就初對

中. 言如來者. 彰其道圓. 乘如實道. 來成正

覺. 故名如來. 言應供者. 顯其滅極. 證滅相

應. 故名爲應. 又證滅故. 今應供養. 故云應

供. 就後對中. 初二因圓. 於中初言等正覺

者. 其彰解圓. 餘經中亦名正遍知也. 正者是

理. 於理窮照. 故名遍知. 今言等者. 是彼遍

也. 稱理名等. 正者還是餘經正也. 言其覺者.

是彼知也. 明行足者. 明其行圓. 明是證行. 證

法顯了. 故名爲明. 分別有三. 如涅槃說. 一菩

薩明. 所謂般若波羅蜜矣. 二諸佛明. 所謂佛

眼. 三無明明. 謂十一空. 彼非智解. 故曰無明.

能生智明. 故復名明. 前二能證. 後一所證. 又

龍樹說. 佛具宿命. 天眼. 漏盡. 故曰三明. 行

中	欄

是敎行. 如地持說. 止觀名行. 又龍樹說. 戒定

慧等. 名之爲行. 此二圓具. 故名爲足. 言善逝

者. 明其果極. 善名爲好. 逝稱爲去. 如來好

去. 故曰善逝. 佛德滿足. 更何處去. 而言好

去. 雖無去處. 非不能去. 如劫盡火. 雖無所

燒. 非不能燒. 故得云去. 就後五中. 前四是

別. 後一是總. 前四別中. 世間解者. 是化他

智. 善解世間. 名世間解. 無上士調御丈夫.

及天人師. 此之兩號. 是他化能. 彼無上士調

御丈夫. 能調物心. 自調調他. 調御中極. 故曰

無上. 士者. 是其人之別稱. 此無上士能善方

便調伏衆生. 名調御丈夫. 天人師者. 能授與

法. 能以正法近訓天人. 名天人師. 六道俱化.

天人益多. 以是偏擧. 佛者. 是其化他之德. 此

□名覺. 自覺覺他. 覺行窮滿. 故名爲佛. 言世

尊者. 此號是總. 佛備衆德. 爲世欽重. 故號世

尊. 上來明佛之起行緣. 下明法藏依之起行.

於中初明世間之行. 佛告阿難法藏比丘說

此頌下. 明出世行. 地前所行. 名爲世間. 地上

出世. 世間行中. 次第有三. 一聞法發心. 二出

家修道. 三詣佛所禮讚發願心. 初中. 時有國

王. 擧起行人. 聞佛說法心懷悅豫. 聞法心喜.

對發道意. 正明發心. 菩提心義. 廣如別章. 此

應具論. 第二段中. 棄國捐王. 明其所捨. 行作

沙門. 彰其所爲. 此□名息. 息諸惡故. 號曰法

藏. 列其名諱. 高才勇等. 辨其性行. 才謂才

巧. 才德過人. 故曰高才. 志强名勇. 心明稱

哲. 此德孤出. 名世超異. 第三段中. 初詣佛

所. 次到已敬. 稽首. 敬也. 屈尊接卑. 故用表

下	欄

敬. 右□愛也. 旋□不捨. 故用表愛. 長□已

下. 讚歎發願. 長□合掌. 興讚方便. 以偈頌

曰. 經家總擧. 何故言偈頌. 言義妙美. 諸讚

歎者. 多用偈頌. 又偈巧約. 少字之中. 能攝

多義. 法藏比丘. 欲以約言廣收佛德. 故以

偈頌. 下出偈辭. 初有七偈. 讚歎佛德明其所

心. 後十三偈. 發願心佛. 明其能心. 前七偈

中. 初五偈半. 正歎佛德. 後一偈中. 結歎佛

德. 前正歎中. 初兩偈半. 歎佛身業. 次有半

偈. 歎佛口業. 後兩偈半. 歎佛意業. 就歎身

業中. 言光魏魏. 歎佛光勝. 以爲一門. 言顔魏

魏. 嘆佛身勝. 復爲一門. 魏魏之言. 已如上

釋. 復有七句. 顯光魏魏. 威神無極. 光發所

依. 由佛威德神力無極. 故能放光. 如是二

明. 正擧光體. 無與等者. 對人顯勝. 餘人身

光無與齊等. 日月摩尼至若聚墨. 對事顯勝.

此等諸光. 若對佛光. 皆悉隱弊. 猶如聚墨在

珂貝邊. 下有兩句. 顯顔魏魏. 如來容顔超世

無倫. 故顔魏魏. 倫謂匹矣. 次嘆口業. 正覺大

音響流十方. 下嘆意業. 於中初有兩偈之文.

嘆佛行德. 後之半偈. 嘆佛斷德. 行是菩提. 斷

是涅槃. 前中初偈. 嘆佛德勝後之一偈. 嘆佛

德深. 勝是敎行. 深是證行. 前嘆勝中. 戒聞精

進三昧智慧. 擧其德體. 威光無侶殊勝希有.

就德顯勝. 威德無侶. 他不能齊. 殊勝希有. 佛

德過彼. 後歎深中. 深諦善念諸佛法海. 趣證

方便. 諦謂審諦. 深思諦觀. 念佛法海. 故能得

證. 如來藏性. 是佛法海. 窮深盡奧究其涯

底. 證行成就. 此嘆行德. 下嘆斷德. 無明是

經數:一七四三

經名:無量壽經義疏卷上

頁數:一○二

上	欄

癡. 欲者是貪. 怒者是瞋. 佛斷永無. 故斷勝

矣. 上來別嘆三業功德. 自下結嘆. 人雄師子

神德無量. 總以結嘆. 功○廣等. 隨別結嘆. 功

○廣大. 結嘆前口. 正覺大音響流十方. 故佛

化他功德廣大. 智慧深妙. 結嘆前意. 前有多

德. 偏結其慧. 以行主故. 深結前深. 妙結前

勝. 光明威等. 結嘆前身. 上來嘆竟. 自下發

願心前所嘆. 於中初有十偈之文. 正起願心.

後之三偈. 請佛證知. 前十偈中. 初之五偈. 心

佛法身. 後之五偈. 心佛淨土. 心法身中. 初之

一偈. 願心佛果. 次有兩偈. 願心佛因. 後之兩

偈. 校量顯勝. 就心果中. 願我作佛齊聖法

王. 心佛自德. 過度生死靡不解脫. 心利他

德. 就心因中. 初有偈半. 心自利行. 下有半

偈. 心利他行. 心自利中. 初偈擧彼六度之

行. 布施調意. 是其檀度. 修施治□. 名爲調

意. 戒是戒度. 忍是忍度. 精進進度. 三昧禪

度. 智慧智度. 慧勝名上. 下對起願. 吾誓得

佛. 起行所趣. 普行此願. 心因趣向. 下心利

他. 文顯可知. 上心心因. 自下兩偈. 校量顯

勝. 堅其願心. 假令有佛百千億萬. 擧其佛

寶. 無量大聖數如□沙. 擧其僧寶. 供養斯

等. 供前僧寶. 斯等諸佛. 供前佛寶. 不如心

下. 對願比校. 彰其不及. □猶退也. 雖供多

聖. 不如自己心道不退. 故重堅發. 經中如此

比校大多. 不可具說. 供養有限. 心道之心無

齊限故. 下心土中. 初三偈半. 自心淨土. 後一

偈半. 心土攝他. 就自心中. 初有兩偈. 汎擧多

土. 次有半偈. 明己所心. 於諸土中. 最爲第

中	欄

一. 後之一偈. 顯第一相. 前汎擧中. 如□沙

等. 廣擧多土. 光明照等. 就彼多土明莊嚴

相. 光遍此國. 明佛如來光明莊嚴. 如是精

進威神難量. 明佛如來神通莊嚴. 佛於彼土

懃現化事. 名爲精進. 化事衆多. 是故名爲

威神難量. 此汎擧竟. 令我作佛國第一者. 於

前所擧諸國土中. 諸相莊嚴最爲第一. 現今

所成彌陀國是. 下有一偈. 顯第一相. 其衆奇

妙. 明衆第一. 道場超絶. 明處第一. 國如泥洹

而無等雙. 明國第一. 亦得名爲樂第一也.

泥洹涅槃. 本是一名. 傳之音異. 故下文言. 彌

陀國中. 衆生受樂. 而次泥洹. 上來自心. 下有

一偈半. 心土攝物. 我當愍哀度一切者. 明己

當來成佛道時度脫一切. 十方來生心悅淨

等. 明於當來生我國者齊獲勝益. 十方來生.

生人多也. 心悅淸淨. 歸心純也. 已到我等. 獲

利勝也. 上來十偈. 正起願心. 下有三偈. 請佛

證知. 於此文中. 初有半偈. 請世自在佛爲己

作證. 次有半偈. 更興願心. 次有一偈. 請十方

佛爲己作證. 下有一偈重起願心. 初半偈中.

幸猶願也. 願佛信我所心不虛. 明我當來定

必得果. 是故請言幸佛信明. 佛證不虛. 是故

言是我眞證. 其次半偈更興願中. 發願於彼

所心之事. 力勵精勤修習所欲. 法身淨土. 各

願於彼力精所欲. 其次一偈. 請十方佛作證

可知. 末後一偈重起願中. 結誓自要. 故云假

令身止諸苦忍終不悔. 上來明其世間之行.

下明出世. 於中初略. 如是修已諸彼佛下. 廣

明所行. 略中有三. 初法藏請. 如來反答. 彰彼

下	欄

先知. 不爲宣說. 二法藏重請如來爲說. 三法

藏聞說. 依之奉行. 初中先請. 後佛反答. 請中

法藏說此頌已. 結前起後. 而白佛下. 彰彼請

辭. 我發無上正覺之心. 牒前起後. 向前偈中

心身心土. 名發無上正覺之心. 心爲行本. 彰

己有本. 明堪起行. 生彼請也. 願佛爲我廣說

經法. 正請宣說. 我當修等. 彰請所爲. 所爲有

三. 一是所行. 二是所成. 三是所攝. 我當修

行. 是其初門. 修行法身淨土之因. 攝取已下.

是第二門. 明己所成. 身所成土攝取佛國淸

淨莊嚴等. 是所成土. 於世速成. 是所成身. 拔

生死等. 是第三門. 明己所攝. 攝取衆生. 敎

化令出生死苦本. 拔生死者. 出生死果. 拔懃

苦本. 離生死因. 由因數受生死之苦. 故名

彼因爲勤苦本. 下佛返答. 饒王佛者. 世自

在王之別名也. 告法藏等. 返請之辭. 此初段

竟. 第二段中. 初法藏請. 斯義弘深非我境界.

彰己不知. 前佛據其自分所修. 道言自知. 法

藏今就勝進所習. 言非己境. 不相乖違. 斯謂

此也. 弘謂大也. 此前所請出世之行. 其義大

深. 非我境界. 爲是次請唯願廣等. 請佛宣說.

文中偏心淨土之行. 身行略無. 我聞此下. 彰

請所爲. 下佛爲說. 知高明志願深廣. 知其心

大. 下佛授法. 卽爲法藏而說經言. 總明所說

譬如下別. 別中初先敎其堅心. 先喩. 後合. 於

是世已下. 正爲宣說淨土之法. 卽爲廣說二

百一十億諸佛刹土. 天人善惡. 汎說一切諸

土之因. 國土粗妙. 汎宣一切諸土之果. 粗猶

粗也. 說惡說粗. 令其捨遠. 說善說妙. 使其

經數:一七四三

經名:無量壽經義疏卷上

頁數:一○三

上	欄

修習. 於諸說中隨欲廣敎. 名應其心願悉現與

之. 此第二竟. 自下第三法藏聞說依法修行.

於中初別. 法藏比丘攝取下結. 別中初先見

上所說淨土之果. 超發已下. 修上所說淨土之

因. 因中初先更發勝願. 其心寂下. 依願起行.

其心寂靜志無所著世無及者. 明修證行. 理

絶衆相. 故無所著. 心入名志. 證深離相. 故世

無及. 具五劫下. 明修敎行. 於中初明法藏比

丘五劫起行. 阿難白下. 彰彼如來壽命長久.

成前法藏於彼佛所五劫修行. 阿難先問. 後

佛答之. 彼佛壽命四十二劫. 法藏壽命亦應

如是. 故彼法藏於一身中在彼佛所五劫修

行. 問曰. 若彼得壽多劫. 劫盡之時居住何處.

而得修行. 釋言. 餘人見其劫盡. 其法藏等. 見

彼國土安隱不動. 故得起修. 與法華中. 衆生

見劫盡. 大火所燒時. 我此土安隱. 天人常充

滿. 其義相似. 上來別竟. 法藏比丘攝取下結.

一人具修無量土行. 未來還得無量種土. 隨

人異現. 上來略竟. 自下第二廣明所修. 於中

初先廣前大願. 時彼比丘於其佛所諸天魔

下. 廣前所行. 就前廣願中. 文別有六. 一法藏

詣佛所彰己行. 二如來遣說. 三法藏自宣己

所發願. 四我建下. 說已重復立誓自要. 五法

藏比丘說此頌下. 如要相現. 六於是法藏具

足修下. 總以結嘆. 就初段中. 如是修已. 結前

生後. 詣彼佛等. 啓白方便. 而白佛等. 申己所

修. 我已於前五劫之中. 攝取嚴土淸淨行矣.

第二段中. 佛告比丘. 汝今可說. 正勸宣說. 宜

知是時. 催令速說. 發起 悅等明說所爲. 爲益

諸衆. 故須宣說. 發起悅可一切大衆. 爲益凡

中	欄

夫二乘故說. 由彼法藏自說已願. 令衆同喜

願生其國. 名發起悅可一切衆矣. 菩薩聞下.

爲益菩薩. 由彼法藏自說己願. 令諸菩薩學

之同發. 故云聞已修行此法滿足大願. 聞已

修行. 起願始也. 緣致滿等. 願心成也. 自下第

三法藏比丘自宣己願. 唯垂聽察. 請佛得說.

如我所願當具足說. 總許宣說. 下正說之. 於

中合有四十八願. 義要唯三. 文別有七. 義要

三者. 一攝法身願. 二攝淨土願. 三攝衆生願.

四十八中. 十二. 十三. 及第十七. 是攝法身.

第三十一. 第三十二. 是攝淨土. 餘四十三. 是

攝衆生. 文別七者. 初十一願. 爲攝衆生. 次有

兩願. 是其第二. 爲攝法身. 次有三願. 是其第

三. 重攝衆生. 次有一願. 是其一願是第四. 重

攝法身. 次有十三. 是其第五. 爲攝衆生. 次有

兩願. 是其第六. 爲攝淨土. 下有十六是其第

七. 重攝衆生. 就初段中. 初有兩願. 願生無苦.

後之九願. 願生得樂. 無苦中. 初一願願其自

國無苦. 設我得佛. 國有地獄餓鬼畜生. 不取

正覺. 不取正覺者. 諸願不滿. 終不成佛. 假設

所願不滿得成. 誓終可不取. 是故說言. 設我

得佛. 國有地獄畜生餓鬼. 不取正覺. 餘亦如

是. 言地獄者. 地下牢獄. 是其苦處. 故云地

獄. 言餓鬼者. 飢渴名餓. 恐怯多畏. 故名爲

鬼. 言畜生者. 此乃從生畜養爲名. 一切世

人或爲敢食. 或爲驅使. 畜養此生. 故云畜生.

後之一願. 願己國中所有衆生命終. 不向他

國受苦. 此之兩願. 願生無苦. 後九願生得樂

之中. 初之兩願. 願生身樂. 後之七願. 願生心

樂. 心中五通各別爲一. 漏盡分二. 故有七願.

下	欄

次有三段文相易知. 第五段中. 初三願. 攝他

國衆生. 次一願. 攝自國衆生. 次一還攝他國

衆生. 後八還攝自國衆生. 第六段中. 明攝淨

土. 文顯可知. 第七段中. 初五攝取他國衆

生. 三攝取自國衆生. 次五還攝他國衆生.

次一還攝自國衆生. 後二復攝他國衆生. 此

第三竟. 自下第四約前所願立誓自要. 於中

合有十一偈文. 前之十偈. 立誓自要. 後一

請證. 就前十中. 初三自要. 後七順心. 前

自要中. 初偈約佛自德自要. 前所發中. 心

法身願. 心淨土願. 名超世願. 興心名建. 得

果決定. 故云必至無上道矣. 此言順擧. 斯願

不滿誓不成者. 是自要也. 後二約就化德自

要. 於中於偈擧佛法施化益自要. 後偈擧佛

名聞普周化德自要. 靡猶無也. 我成佛時名

聞十方. 有人究竟於我名字無所聞者. 不取

正覺. 就順心中. 初偈是略. 離欲深正念淨慧

修梵行. 擧己善因. 下用心果. 心無上道. 心佛

自德. 爲天人師. 心利他德. 餘六偈廣. 於中初

有五偈半文. 廣擧佛德. 末後半偈. 發願心同.

前擧德中. 初有兩偈. 擧佛化德. 次有一偈. 擧

佛自德. 次有一偈. 復擧化德. 後一偈半. 重擧

自德. 就初兩偈化德中. 神力演光照無際土.

身業化也. 消除已下. 口業化也. 消除三垢. 濟

度厄難. 小乘法敎. 化斷三毒. 名除三垢. 開彼

慧眼滅昏盲闇. 大乘法化. 閉塞惡道通善趣

門. 人天法化. 功祚一偈. 擧佛自德. 功祚成

滿. 是佛德洪. 功果福祚. 皆悉成滿. 威曜朗

等. 是佛德用. 且擧光用. 餘略不論. 威曜十

方. 光之廣也. 日月□輝天光不現. 光之勝也

經數:一七四三

經名:無量壽經義疏卷下

頁數:一○四

上	欄

佛光映弊. 日月攝光. 不能外照. 名□重輝. 爲

衆一偈. 重擧化德. 文顯可知. 後一偈半. 重明

自德. 初偈明佛因成得果. 供一切佛 俱衆德

本. 福因成也. 願慧 悉滿. 智因成也. 爲三界

雄. 明因得果. 下有半偈. 彰用自在. 佛無□

智. 達無不照. 上來一段. 廣擧佛德. 願我功

慧等此勝等. 發願心同. 功是福因. 慧是智因.

願我以此福智之力. 等佛如來最勝之尊. 上

來十偈. 立誓自要. 斯願一偈. 請證要瑞. 若定

剋果. 大千應動 空雨妙華. 自下第五如要相

現. 法藏說已. 應時地動. 應前所要. 雨華散

上. 應後所行. 自然已下. 出聲記嘆. 自下第

六總以結嘆. 初先結之. 超出下嘆. 上來明願.

下次明行. 於中有二. 一明修具. 二隨生下. 明

報殊勝. 前中復二. 一修淨土行. 二從不生欲

覺已下. 修法身行. 修土行中. 時彼比丘於其

佛所大衆之中發此弘誓建此願已. 牒前起

後. 牒前願心. 起於後行. 龍神夜叉乾□婆

等. 是其八部. 發此弘誓. 牒前所發四十八願

而起於後 . 建斯願已. 牒前我建超世願等而

起於後. 下明起行. 一向專志莊嚴妙土. 總明

起行. 所修佛下. 別明起行. 別中先擧淨土之

果. 於不可下. 對之修因. 前擧果中. 所修佛

國恢廓廣大. 明土廣也. 超勝獨妙. 明土勝也.

建立常然無衰無變. 明土常也. 修因可知. 法

身行中. 初別. 後總. 別中有四. 一離煩惱. 二

勇猛下. 明修善法. 三遠離下. 明離惡業. 四棄

國下. 明修善法. 離煩惱中. 初就自行明離煩

惱. 無有虛下. 就利他行明離煩惱. 前自行中.

文曲有四. 第一明離煩惱因緣. 二忍力下. 明

中	欄

修對治. 三無染下. 離煩惱體. 四三昧下. 復明

修治. 就初段中. 先離惑因. 不著色等. 明離惑

緣. 前離因中. 不生欲覺瞋覺害覺. 正明所離.

覺有八種. 如地持說. 一是欲覺. 思財思色. 二

是瞋覺. 亦名□覺. 思欲瞋他. 三者害覺. 亦名

惱覺. 於他人所念欲加害. 四親覺. 追憶親緣.

五國土覺. 念世安危. 六不死覺. 謂身不死. 廣

集資生. 七族姓覺. 念氏族高下. 八輕誣覺. 念

凌他人. 此八種中. 初三過重. 爲是偏擧. 不起

欲想瞋想. 重復顯之. 不起欲想. 名離欲覺. 不

起瞋想. 名離瞋覺. 不起害想. 名離害覺. 亦可

前言不生三覺. 就始彰離. 不起欲想瞋想害

想. 據終明離. 未對境界. 預起邪思. 名之爲

覺. 對緣生心. 說爲三想. 此皆離之. 下離惑

緣. 不著色聲香味觸等. 此初段竟

無量壽經義疏上(終)

無量壽經義疏下卷

沙門慧遠撰

次明修治忍力成就不計衆苦. 能忍違緣. 故

離三覺不起三想. 少欲知足. 能忍順緣. 故離

色聲香味觸等. 此兩段竟. 次離惑體. 無染□

癡. 染猶貪也. 此三段竟. 下復修治. 三昧常

寂. 止行深也. 智慧無□. 觀行勝也. 上來四

段. 合爲自利. 下就利他明離煩惱. 無有虛

僞諂曲之心. 明離心過. 言和顔者. 明離身過.

愛語先問. 明離口過. 由無煩惱. 故身口意中

不起過矣. 上來第一明離煩惱. 自下第二明

下	欄

其修善. 於中有三. 一起願心. 二恭隨下. 依願

起行. 三住空下. 行成入證. 初起願中. 勇猛精

進志願無倦心淸白法. 自利願也. 惠利群生.

利他願也. 第二行中. 先明自利. 後明利他. 前

自利中. 恭敬三寶奉事師長. 攝行方 便. 以大嚴

三寶. 攝福方便. 奉事師長. 攝智方便. 以大嚴

等. 彰行成就. 以大嚴者. 謂以福智二種莊嚴

而自嚴也. 具衆行者. 隨別以分. 謂具檀等一切

行也. 下明利他. 以行敎他. 故令衆生功 德成

就. 第三證中. 住空無相無願之法無作無起.

諸法非有. 人法無性. 名之爲空. 假人假法. 相

亦不有. 名爲無相. 於此二中. 無有希心願樂

之心. 名爲無願. 又離妄想. 亦名無願. 於此

三中. 無果可爲. 名爲無作. 故維摩云. 雖行

無作而現受身. 故知無作約果以論. 於前三

中. 無因可生. 名云無起. 故維摩云. 雖行無起

而起善行. 故知無起約因以說. 然諸經中說

理不定. 或說一空. 如大品中所說獨空. 辨一

不多. 故名爲獨. 或說二種. 謂二無我. 或說三

種. 空無相無願. 或說四種. 如維摩說謂空

無作無相無起. 又大品說. 有法空. 無法空. 自

法空. 化法空. 亦是四種. 別章廣釋. 或說五

種. 如此中說. 空無相無願無作無起. 備如向

釋. 或說七空. 如大品說. 或說九空. 如毘曇

說. 或說十一. 如涅槃說. 或說十四. 如大品

說. 或說十八. 如大品說. 或說二十五空. 如

涅槃說. 廣則無量. 今據一門. 且說五種. 於此

理法證會名爲觀法如化. 證法非無此第二

竟. 自下第三明離惡業. 於中初先明其離過.

修習善下. 彰其攝治. 前離過中. 遠離粗言. 明

經數:一七四三

經名:無量壽經義疏卷下

頁數:一○五

上	欄

離口惡. 遠離自害害他俱害. 明離身惡下攝

治中. 修習善語. 治前口惡. 自利利人. 人我俱

利. 治前身惡. 此第三竟. 自下第四重明修善.

於中初先明其自利. 棄國捐王絶去財色. 明

其所捨. 自行六度六彰其所修. 下明利他. 以前

六度敎人令行. 上來四段. 別明身因. 無央數

劫積功累德. 總以結之. 上來第一明修具. 自

下第二彰報殊勝. 於中有二. 一對上所修淨土

之因. 明得報勝. 卽勝依果. 二或爲長者居士

已下. 對上所修法身之因. 明得報勝. 得勝正

果. 前中初言隨其生處在意所欲無量寶藏

自然發應. 自得勝財. 在猶任也. 敎化安立住

於正道. 以財攝他令歸正法. 後中初明功德

之果. 次於一切法而得自在. 明智慧果. 功德

果中. 先別. 後結. 別中有四. 一身報尊上. 二

常以四事供養已下. 依身起行. 三口氣下. 身

報微妙. 於中三句. 文相可知. 四手出下. 依身

起行用. 手出供具供養諸佛. 上來別竟. 如是

之等超諸天人. 總以結歎. 慧果可知. 上明所

行. 自下第二明其所成. 謂成法身淨土之果.

然此所成. 遂前四十八之大願. 應別對之. 文

顯可知. 文中有二. 一略明所成. 二佛告阿難無

量壽佛威神已下. 廣明所成. 略中有四. 第一

阿難就身爲問成佛已未. 如來具答. 二其佛

界下. 約之明土. 三又問下. 阿難重復就身爲

問成來久近. 如來具答. 四其國自然七寶已

下. 約之明土. 就初段中. 阿難先問法藏比丘

爲已成佛. 爲未爲現. 此約三世時別以問. 佛

答可知. 第二段中. 直列彼佛國土名號. 未辨

中	欄

其相. 第三段中. 先問後答. 文顯可知. 第四段

中. 先明所有. 又其國土無須彌下. 彰其所無.

明所有中. 自然寶成. 明其體相. 恢廓曠蕩. 明

其量相. 悉相雜等. 明莊嚴相. 明所無中. 初先

正辨. 阿難白下. 問答重顯. 前正辨中. 初無山

等. 次無四趣. 後無四時春秋等別. 後重顯中.

文別有三. 初阿難問. 若無須彌. 四天王等依

何而住. 如來反質. 二阿難正答. 如來約之以

顯彼事. 三阿難彰己爲化故問. 非自不知. 上

來略竟. 就下廣中. 文別有四. 一明佛身. 二卽

約身明其從衆. 三明國土. 四卽約土明其人

民. 就初段中. 應先解釋三佛之義. 然後釋文.

義如別章. 文中初先明佛光相. 後顯壽命. 前

明光中. 奇嘆以顯. 先別. 後結. 別中有四. 一

釋迦自嘆. 二其有衆生遇斯光下. 明諸衆生

見聞利益. 三無量壽光顯赫已下. 諸聖共嘆.

四若有衆生聞其光中下. 重明衆生見聞獲

益. 初中有三. 一辨勝過劣. 無量壽佛光明第

一. 二諸佛光明所不及下. 擧劣顯勝. 佛光

實等. 隨化故爾. 三是故下. 嘆顯勝. 有十二

句. 初無量光. 無邊. 無□. 此之三種. 當相以

嘆. 無量. 多也. 無邊. 廣也. 無□. 自在也. 無對

二王. 此之兩種. 寄顯勝. 他光不敵. 名無對

光. 此光勝餘. 名二王光. 淸淨. 歡喜. 智慧. 不

斷. 此之四種. 當相以歎. 離垢稱淨. 能令見者

心悅. 名喜. 於法善照. 名智慧光. 常照不絶.

名不斷光. 難思. 無稱. 超日月光. 此之三種.

寄對顯勝. 過世心想. 故曰難思. 過世言相. 名

無稱光. 過世色相. 名超日月. 上來第一釋迦

下	欄

自嘆. 自下第二見聞獲益. 初有遇有三垢消

滅. 明除障益. 此名三毒爲三垢耳. 身意煖

等. 明生善益. 若在三下. 明滅苦益. 壽終後

下. 明得樂益. 第三共歎. 文顯可知. 第四重

明獲益之中. 初明稱說隨意往生. 次爲諸聖

咸共嘆譽. 後明得佛一切共嘆. 上來別嘆. 佛

言我說無量壽佛光明已下. 總以結嘆. 上來

明光. 下明佛壽. 文顯可知. 上來第一明其佛

身. 自下第二約身明衆. 於中有四. 一明其土

人壽長遠. 如無量壽. 二又聲聞下. 明其衆多.

三神智洞下. 彰其德勝. 四重顯衆多. 且就初

會顯其多相. 餘不可論. 初會聲聞不可稱計.

菩薩亦然. 當不辨多相. 就目連不知以顯. 於

中初明目連不知. 如大海下. 借事顯之. 佛先

立喩反問阿難. 次阿難答. 下佛約之. 彰顯目

連所知多少. 自下第三明其國土. 是中應先

解淨土義然後釋文. 義如別章. 文中汎論. 有

三莊嚴. 一事莊嚴. 色香味等五欲精上. 二法

莊嚴. 純論妙法. 三人莊嚴. 勝善衆生居住其

中. 今此所明國土勝中. 有事莊嚴及法莊嚴.

下第四段人民殊勝. 是人莊嚴. 然彼土中莊

嚴妙事. 不可具辨. 今此文中略擧四事. 一明寶

樹. 二明伎樂. 三明講堂宮殿等事. 四明寶池.

樹中初先汎明諸樹. 第二別明道場之樹. 三

總就之校量顯勝. 前□明中. 先列其樹. 後明

出聲. 就列樹中. 其國寶樹周滿世界. 總以標

擧. 金銀樹等. 明純寶樹. 或二寶下. 明雜寶

樹. 所出聲中出五音者. 所謂宮商角徵羽等

五種音也. 第二明道場樹中. 先明樹相. 次

經數:一七四三

經名:無量壽經義疏卷下

頁數:一○六

上	欄

明出聲. 下明衆生見聞獲益. 前明樹中. 先明

量相. 一切衆寶自然合成. 明其體相. 以月光

等. 明莊嚴相. 出聲可知. 就明見聞獲益之中.

初明六根見聞覺知悉得利益. 下明得忍差

別不同. 彼國天人皆得三忍. 總以標擧. 慧心

安法. 名之爲忍. 忍隨淺深差別爲三. 次列三

名. 尋聲悟解. 知聲如響. 名音響忍. 三地已

還. 捨詮趣實. 名柔順忍. 四五六地. 證實離

相. 名無生忍. 七地已上. 下明衆生得忍所由.

皆無量壽威神力者. 由彼如來現在威力. 故

獲三忍. 本願力等. 由其過去本願之力. 故獲

三忍. 本願是總. 餘四是別. 滿足願者. 願心圓

備. 明水願者. 心心顯著. 堅固願者. 緣不能

壞. 究竟願者. 終成不退. 以此願故. 生彼國

者悉得三忍. 前明諸樹. 次別明其道場之樹.

下通就之格量顯勝. 偏顯樹中音聲勝矣. 文

顯可知. 上來明樹. 自下第二明其伎樂. 亦有自

然萬種伎樂. 總以標擧. 又其樂聲無非法等.

顯其聲妙. 十方界等. 彰其聲勝. 勝十方界一

切音聲. 自下第三明其講堂宮殿等事. 講堂

精舍宮殿樓觀皆七寶成. 明其體相. 復眞珠

等. 明莊嚴相. 自下第四明其池相. 於中初先

辨其池相. 後明出聲. 辨池相中. 文曲有四. 一

明量相. 彼國諸池. 或十由旬. 二十三十. 乃至

縱廣百千由旬. 二明水相. 具八功德. 淸. 不

臭. 輕. 冷. 陸. 美. 飮時調適. 飮已無患. 是其八

也. 淸淨. 色入. 不臭. 香入. 軟. 冷. 及陸. 此五觸

入. 美. 是味入. 飮時調適. 飮已無患. 此二法

入. 此八是其水家功能. 故名爲功. 水家之德.

中	欄

故名爲德. 文中初言八功德水湛然盈滿. 總

以樹擧. 言淸淨者. 八中淨也. 言香潔者. 八中

香也. 味如甘露. 八中美也. 三黃金下. 明諸寶

等莊嚴之相. 四彼菩薩聲聞入下. 彰其資用

無□之相. 於中五句. 一淺深無□. 二冷煖得

中. 三釋神除垢. 四淨無瑕穢. 五□流相. 注遲

疾得所. 上來明池. 下明出聲. 於中有四. 初

演無量自然妙聲. 正明出聲. 二隨所應下. 善

應物種種果聞. 於中初總. 次別. 後結. 三隨

順淸淨離欲已下. 明能起善. 隨順淸淨離欲

寂滅眞實之義. 順涅槃也. 隨順三寶力無畏

等. 順菩提也. 此前順果. 隨順通慧菩薩聲聞

所行之道. 隨順其因. 四無三途下. 明能生樂.

無三途等. 明無苦也. 但有自等. 明有樂也. 是

故已下. 結嘆顯勝. 上來四段. 合爲第三明其

國土. 自下第四辨其人民. 於中有四. 一明他

方新往生者正報微妙. 二所處宮下. 依報殊

勝. 三其諸聞薩已下. 明舊住者正報微妙. 四

其諸天人依服以下. 依報殊勝. 初中具足淸淨

色身. 明身勝也. 諸妙音聲. 明口勝也. 神通功

德. 明意勝也. 第二段中. 所處宮殿衣服等事

猶第六天. 資具勝也. 若欲食等. 資用勝也. 且

就食論. 彼佛國土淸淨安等. 總嘆顯勝. 次於

無爲泥洹之道. 泥洹. 涅槃. 本是一名. 傳之音

異. 第三舊住衆生勝中. 其諸聲聞菩薩天人.

智慧高明. 神通洞達. 明其德勝. 咸同一下. 彰

其身勝. 於中初言咸同一類無有異狀. 但順餘

方故有天人名. 明身齊等. 顔貌端下. 明身殊

勝. 顔貌端正超世希有. 當相辨勝. 佛告已下.

下	欄

校量顯勝. 校中有五. 一將貧人比粟散. 王二

將粟散王比轉輪王. 三將輪王比□利王. 四

將□利王比他化王. 五將他化自在天王. 比

無量壽一切天人. 畢竟不及. 初校量中. 文曲

有三. 一佛將貧人對粟散王. 反問阿難. 二阿

難正答. 假令此人在帝王邊. 無以爲喩. 百千

萬億不可計倍. 正明貧人不及帝王. 所以然

者下. 明彼貧人不及所由. 由其先世無善故

爾. 文顯可知. 所以世間帝王已下. 釋彼帝王

勝過所以. 以其宿世修善故爾. 文亦可知. 三

如來述可. 餘四校量. 文顯易解. 第四重明依

報勝中. 初明其國一切衣服飮食等事與身相

稱. 或一寶下. 就別顯勝. 於中有五. 一明諸寶

隨心現前. 二寶衣布地. 三寶網羅覆. 四自然

下. 德風吹鼓. 五又衆下. 寶華充滿. 第四風

中. 自然微風徐起微動. 總以樹擧. 下別顯之.

別中有四. 一風體調和遲疾得所. 二吹網動

樹發微妙聲. 三觸身生樂. 四吹散衆華遍滿

其圓. 第五華中. 句別有四. 一明寶華周遍世

界. 二明諸華各具多葉. 三明諸華各出多光 .

四一一華中出三十下. 明 諸華中各出多佛.

於中復四. 第 一明前一一光中各出多光. 出

三十六百千億光. 第二明前一一華中各出

多佛. 出三十六百千億佛. 第三明前一一諸

佛各放多光. 第四明前一一諸佛普爲十方

說微妙法. 於中初先明其所說. 如是諸佛各

各已下. 彰說利益. 自下第三明其所攝. 攝取

十方有緣衆生同往彼國. 以法化益. 然下所

攝. 遂上所發四十八願. 一一別對. 相顯可知.

經數:一七四三

經名:無量壽經義疏卷下

頁數:一○七

上	欄

文中有四. 一攝下人同生彼國. 二無量壽佛

威德無極下. 攝取上人同往彼國. 三彼國菩

薩皆當究竟. 一生已下. 重攝下人同生彼國.

四彌勒白佛於此世界幾許菩薩生彼已下.

重攝上人同生彼國. 第一第三有何差別. 前

初段中具辨生業敎修往生. 第三段中擧得

擧失勸人往生. 義有此別. 故須分別. 第二第

四有何差別. 前第二中攝人同往. 第四段中

攝人同生. 有斯不同. 故須別說. 攝取下人. 正

明所益. 攝取上人. 顯彼土勝. 增人慕心. 初中

有三. 一彰生彼住正定聚. 令人慕心. 二十方

佛皆共讚下. 擧聞名者. 皆得往生. 增人去心.

三佛告阿難. 正辨生業. 敎修往生. 初中其

有生彼國者皆住正定. 正明所攝. 人有三聚.

一者邪定. 二者正定. 三者不定. 小乘法中論

說不同. 若依毘曇. 外凡常沒. 名爲邪定. 五停

心觀. 總別念處. ○頂二心. 名爲不定. 此等有

退. 故名不定. 忍心已上. 堅固不退. 名爲正定.

若依成實. 外凡常沒. 名爲邪定. 聞思二慧. 行

有退轉. 說爲有退. 五停心觀. 名爲聞慧. 續別

念處. 名爲思慧. ○頂已上. 說名修慧. 現見法

空. 永不退轉. 悉爲正定. 大乘法中. 善趣已

前名爲邪定. 善趣位中. 數進數退. 說爲不

定. 習種已去. 位分不退. 說爲正定. 莫問大乘

小乘衆生. 生彼國者皆住正定. 所以下釋. 彼

無邪定及不定聚. 故皆正定. 第二段中. 初明

十方□沙諸佛. 皆共讚嘆無量壽佛. 次明衆

生聞名信心□向發願皆得往生. 下彰分者.

唯除五逆誹謗正法. 餘皆得生. 言五逆者. 殺

中	欄

父. 殺母. 殺阿羅漢. 破和合僧. 出佛身血. 此

是其五也. 此五皆恩. 有違福田. 故名爲逆. 前

二皆恩. 後之三種. 違於福田. 立邪毁正. 名爲

謗法. 此等障重. 所以除之. 問曰. 於彼觀經

之中. 說五逆等皆得往生. 今此經中言不得

生. 此言何論. 釋有兩義. 一約人分別. 人有二

種. 一者久發大乘心人. 遇緣造逆. 如□王等.

此雖造逆. 必有重悔. 發心心出. 能滅重罪.

爲是得生. 觀經據此. 二者先來不發大心. 現

造逆罪. 多無重悔. 不能決定發菩提心. 爲是

不生. 此經據亡. 二約行分別. 行有定散. 有人

雖復造作逆罪. 能修十六正觀善根. 深觀佛

德. 除滅重罪. 則得往生. 觀經據此. 若人造

逆. 不能修習觀佛三昧. 雖作餘善. 不能滅罪.

故不往生. 此經據此. 自下第三正辨生業. 敎

修往生. 於中初言十方世界諸天人民願生彼

國凡有三輩. 總以標擧. 如觀經中. 粗分爲三.

細分爲九. 粗分三者. 謂上中下. 大乘人中. 習

種已上. 名爲上品. 小乘人中. 外凡持戒. 乃至

那含. 以爲中品. 大乘人中. 外凡善趣. 名爲下

品. 細分九者. 前上品中. 細分爲三. 所謂上

上. 上中. 上下. 四地已上. 名爲上上. 生彼卽

得無生忍故. 初二三地. 名爲上中. 生彼國已.

過一小劫得無生忍. 彼國日長. 故一小劫得

無生忍. 若於此界. 經無量劫方得無生忍. 種

性解行. 名爲上下. 生彼國已. 過三小劫得百

法明門. 住於初地. 故知地前. 亦以彼國時日

長遠. 故經三小劫得到初地. 若於此界. 經無

量劫. 中品之人. 亦分爲三. 所謂中上. 中中.

下	欄

中下. 見道已上. 名爲中上. 生彼卽得羅漢果

故. 內凡之人. 名爲中中. 生彼卽得須陀洹故.

煖等四心. 名爲內凡. 外凡持戒. 名爲中下. 生

彼國已. 經一小劫得羅漢故. 下品人中. 亦分

爲三. 所謂下上. 下中. 下下. 彼約作罪輕重以

分. 不隨位分. 彼中九品. 今合爲三. 上品三

人. 合爲上輩. 中品三人. 合爲中輩. 下品三

人. 合爲下輩. 然此三輩. 人位雖殊. 至欲往

生. 齊須發心心大菩提. 專念彼佛. □向發願.

方得究生. 故此論之. 問曰. 天親作往生偈. 女

人根缺及二乘種. 皆不得生. 觀經宣說小乘

衆生亦得往生. 其義云何. 釋言. 彼說女人根

缺不得生者. 就彼國中受報時說. 彼無女人

及根缺故. 言二乘種不得生者. 就此國中往

去時說. 小乘衆生先雖習小. 臨欲去時. 要發

大心方得往生. 若用小心心生彼國. 無得去

理. 爲是天親言二乘種不得往生. 問曰. 若言

去用大心. 何故至彼證入小果. 釋言. 由其本

習小乘多故. 本在此處多學觀察苦無常等.

至彼聞說苦無常等. 卽便悟解. 故證小果. 以

本乘終發大乘心心生彼故. 在彼國中得羅

漢已. 卽便心大. 上來總擧. 下別顯之. 就上輩

中. 初擧. 次辨. 後總法歎. 辨中有三. 第一明其

所修行因. 二此等下. 同成往生. 三住不退下.

生彼得益. 初修因中. 句別有五. 一捨俗出家.

二發菩提心. 三一向專念無量壽佛. 四修諸

功德. 五用前諸善願生彼國. 就往生中. 初彼

迎此. 卽隨已下. 此往生彼. 就得益中. 依不退

轉. 位分堅固. 智慧勇等. 成德殊勝. 前擧次

經數:一七四三

經名:無量壽經義疏卷下

頁數:一○八

上	欄

辨. 是故已下. 結歎修習. 就中輩中. 初擧. 後

辨. 辨中還初明其行因. 次明往生. 後彰得益.

前明因中. 十方天人其有至心願生彼國. 總

以標擧. 雖不能行作沙門等. 簡異上輩. 依如

觀經. 此小乘人. 是故不能彼大修功德. 當發

已下. 正龍其因. 於中四句. 一發菩提心. 二專

念彼無量壽佛. 三少修福善. 四□向願生. 此

人雖復先學小乘. 正欲往生. 必須修習如此

四行. 方得往生. 就往生生. 初彼迎此. 後此生

彼. 得益可知. 就下輩中 . 初擧. 後辨. 辨中還初

明其行因. 次明往生. 後彰得益. 前明因中. 十

方天人其有至心欲生彼國. 總以標擧. 假使

不能作諸功德. 簡異中輩. 如觀經中. 擧罪以

別. 今此略無. 當發已下. 正辨其因. 於中四

句. 一發菩提心. 二專念彼無量壽佛. 乃至十

念願生其國. 三聞深法. 歡喜信樂. 不生疑惑.

四至誠心. 乃至一念念於彼佛. 願生彼國.

亦得往生. 就往生中. 明於夢中夢見彼佛. 亦

得往生. 得益可知. 上來第一明攝下人. 自下

第二明攝上人同往生彼國. 擧此爲顯彌陀

國勝. 增前下人心生心矣. 於中初先長行略

辨. 後偈廣論. 前長行中. 文別有二. 一諸佛共

嘆. 二於東方下. 菩薩共往生. 後偈中別頌. 宜

審記知. 前佛嘆中. 初佛告阿難. 無量壽佛威

神無極. 釋迦自嘆. 十方界下. 餘佛共嘆. 此下

別頌. 亦須記知. 下同往中. 先列東方. 後類

餘方. 列東方中. 於彼東方□沙佛國無數菩

薩. 皆悉往詣無量壽佛. 是其始也. 恭敬供養.

及 諸菩薩聲聞之衆. 是其次也. 聽受經法. 宣

中	欄

布道化. 是其終也. 東方旣然. 餘方亦爾. 此

初中後. 下偈別頌. 亦須記知. 下偈頌之. 世尊

頌曰. 經家序列. 下正頌之. 有三十偈. 初十五

偈 . 頌上後段菩薩共往. 後十五頌. 頌上初段

諸佛同嘆. 前十五中. 初有兩偈. 頌前同往. 次

有五偈. 頌前文中恭敬供養. 下有八偈. 頌前

聽法宣布道化. 前兩偈中. 初偈頌前東方同

往. 後偈頌上餘方共往. 至彼禮敬無量壽佛.

是故名觀無量覺矣. 次五偈中. 前之四偈. 見

佛供養. 後之一偈. 見土願心. 前四偈中. 初之

兩偈. 外事供養. 後之兩偈. 內事供養. 前外事

中. 各齎妙華. 供養也. 寶者. 寶供. 香者. 香供.

無價衣者. 以衣供養. 奏天樂等. 伎樂供養. 伎

樂音中. 歌歎佛德. 後內事中. 初一偈半. 口歎

供養. 後之半偈. 身敬供養. 就口歎中. 前之

一偈. 歎佛自德. 後之半偈. 歎佛利他. 歎自德

中. 究達通慧遊入深法. 歎佛智通二種德也.

智是通本. 通是智用. 是二相須. 故幷歎之. 通

慧究滿. 究竟名究. 洞達名達. 此通與慧. 皆依

法成. 故復明其遊入深法. 倚觀曰遊. 窮本稱

入. 證入法界緣起通門. 能現勝通. 證入法界

緣起智門. 能起勝慧. 具功德藏. 妙智無等. 歎

佛福智二種行也. 福是慧資. 慧是福導. 是二

相須. 故幷歎之. 福行圓備. 名具功德. 慧行殊

勝. 名智無等. 偸謂匹倫. 役伴之謂佛無倫

匹. 名無等倫. 下利他中. 慧日朗世. 化人生

智. 慧能開曉. 照世如日. 敎人生解. 名朗世

間. 消除生死. 化人離障. 生死覆障. 從喩名

雲. 身敬可知. 上來四偈. 見佛供養. 下之一

下	欄

偈. 見土願心. 文顯可知. 自下八偈頌上聽法

宣布道化. 就此文中. 初之兩偈. 彌陀如來現

相發起. 次有一偈. 觀音怪問. 後之五偈. 彼佛

具答. 梵聲猶雷. 八音暢妙. 答聲妙也. 八種梵

音. 如彼梵摩喩經中說. 一最妙聲. 其聲哀妙.

二易了聲. 言辭辨了. 三調和聲. 大小得中. 四

柔軟聲. 其聲柔軟. 五不誤聲. 言無錯失. 六不

女聲. 其聲雄朗. 七尊慧聲. 言有威肅. 如世尊

重有慧人聲. 八深遠聲. 其聲深遠猶如雷震.

以此妙音酬答觀音. 當受菩薩記. 今說仁諦

聽. ○聽許說. 授記之言. 義如上解. 今當說

此. 仁等諦聽. 自下四偈. 正明所說. 於中初

偈. 擧彼願心. 記必成佛. 第二一偈. 擧彼智

願記必得土. 覺了一切如夢幻等. 是擧智也.

滿足諸願. 是擧願也. 成如是刹. 記得土也. 第

三一偈. 擧彼智行. 記必成佛. 知法如電. 擧彼

智也. 究菩薩道. 具諸德本. 擧彼行也. 受決作

佛. 記成佛也. 第四一偈. 擧彼智願. 記必得

土. 通達法性一切空無. 是擧智也. 前覺一切

如夢幻等. 是世諦智. 此通法性一切空無. 是

眞諦智. 專心淨土. 是擧願也. 必成是刹. 記得

土也. 下十五偈. 頌上文中諸佛共歎. 初有五

偈. 頌前十方諸佛共歎. 後之十偈. 頌前文中

釋迦自歎. 前五偈中. 諸佛告菩薩. 令覲安養

國. 正勸令往. 聞法受行. 明往所作. 疾得以

下. 明作利益. 疾得淨處. 明前聞法受行之

益. 自於當來得妙淨土. 名得淨處. 下之四偈.

彰前往覲安養之益. 益有五種. 第一往彼得

神通益初半偈是. 第二往彼得授記益. 次半

經數:一七四三

經名:無量壽經義疏卷下

頁數:一○九

上	欄

偈是. 前明彼佛授菩薩記. 卽其事也. 第三往

彼得不退益. 次一偈是. 前言生彼住正定聚.

卽其事也. 第四往彼起願之益. 次一偈是. 菩

薩興願. 是總擧也. 下別歎之. 別中願己國無

異者. 定淨土願. 願己得土同彌陀佛. 名國無

異. 普度一切. 化衆生願. 名顯十方. 心佛身

願. 願得佛時名達十方. 第五往彼廣供多佛

起行之益. 後一偈是. 自下十偈. 釋迦自歎. 令

人同行. 於中三分. 初有三偈. 擧經難聞. 歡喜

修行. 次有四偈. 歎彌陀佛授菩薩記. 卽佛智

德殊勝. 令人歸趣. 後之三偈. 以理敎勸. 前三

偈中. 初有偈半. 擧無善人不聞此經. 彰經水

重. 次有偈半. 擧有善人方乃得聞. 顯經微

妙. 於中先明有善之人. 方聞此經. 曾更見

下. 明見佛者. 方乃信敬歡喜奉行. 次有半

偈. 擧有惡人不信此法. 彰經深重. 下之半偈.

擧有善者樂聞是敎. 顯經微妙. 擧惡不聞. 令

人捨遠. 擧善得聞. 使人慕修. 又此文中. 彰經

深重. 去人輕謗. 顯經微妙. 生人信敬. 四有四

偈. 歎彌陀佛智德殊勝. 令人歸趣. 於中初有

七句之文. 明諸聲聞菩薩不測. 初法. 次喩. 後

合可知. 次有一句. 明佛獨了. 次有六句. 明一

切人悉得聖道. 共思不知. 假使一切. 人之多

也. 具皆得道. 行德勝也. 淨慧達本. 空解深也.

億劫思佛. 觀之久也. 窮力講說. 言之極也. 雖

復如此. 盡壽不知. 下有半偈. 結歎顯勝. 佛慧

無邊. 歎佛智廣. 如是致淨. 嘆佛德淨. 致謂至

也. 窮至淸淨法性涅槃. 故測知. 下有三偈.

以理敎勸. 於中初偈. 擧彼三難. 勸人勤心. 壽

中	欄

命難得. 是初難也. 佛世難値. 第二難也. 有信

慧難. 第三難也. 此三難. 今已得之. 故聞此

經. 應當勤心. 次第二偈. 擧彼見聞. 能獲大

益. 勸人發心. 聞不忘者. 彌陀佛所聞法不

忘. 言見敬者. 見彌陀佛心生重敬. 得大慶

者. 明前聞法見佛恭敬. 得善利也. 得善可喜.

名得大慶. 則我善友. 爲佛攝也. 行順釋迦. 名

我善友. 是故當發. 結勸發心. 末後一偈. 敎令

定去. 設滿世界火. 必過要聞法. 決意定去. 會

當成佛. 廣濟生死. 明去所爲. 會當成佛. 心自

利果. 廣濟生死. 心利他果. 自下第三重攝下

人同生彼國. 於中有三. 第一廣擧無量壽國

勝妙之事. 令人願心. 二從世人薄俗已下. 明

娑婆界穢惡充滿. 使人厭捨. 三從廣禮無量

壽下. 就彌陀國辨得彰失. 令人修捨. 初中有

二. 第一廣擧無量壽國勝樂之事. 二佛告彌

勒諸天人下. 勸人往生. 前中有八. 一彰彼國

壽命長遠. 二彰彼衆光明殊妙. 三彰彼衆身

相具足. 四彰彼衆智德殊勝. 五彰彼生永離

惡趣. 六彰彼土興供養多. 七彰彼生聞法不

絶. 八彰彼菩薩行德圓備. 就初段中. 彰彼菩

薩皆當究竟一生補處. 明壽長遠. 無有中夭.

除願爲物餘國受身. 第二段中. 初彰彼國諸

聲聞人身光一尋. 次彰彼國餘菩薩光照百

由旬. 其一由旬. 有四十里. 照百由旬. 合四千

里. 三明觀音及大勢至. 光遍三千大千世界.

於中初辨. 阿難白佛下. 辨其名諱. 此二菩薩

於此國下. 彰此生彼. 第三段中. 彰彼衆生身

相具足. 皆悉具於三十二相. 如經廣辨. 智慧

下	欄

成下是第四段. 彰彼衆生智德殊勝. 句別有

四. 一智慧成滿. 深入諸法. 證會法性. 究暢要

妙. 窮達敎詮. 二神通無□. 三諸根明利. 四得

忍不同. 其鈍根者成就二忍. 謂音響忍及柔

順忍. 其利根者乃至成佛. 得阿僧祇無生法

忍. 又得已下是第五段. 彰彼生者永離惡趣

於中初明彼國生者. 乃至成佛. 不更惡趣. 神

通自在. 常識宿命. 後除爲物他方現生. 德迦

自說如我國中諸菩薩也. 語阿難下第六段.

彰彼生者能興廣供. 於中初明往十方界廣供

多佛. 次從受法. 後明供已未食之頃還歸本

國. 前中四偈. 一彰彼國諸菩薩等. 於一食頃.

往十方界. 遍供諸佛. 二隨心下. 明諸供具隨

心化現. 三在虛空下. 明於空中化成華蓋. 四

其諸菩薩下. 明諸菩薩共奏天樂歌歎佛德.

僉謂皆也. 衆皆喜躍. 名僉欣悅. 復供佛已. 未

食之前還歸本國. 自下第七. 彰彼生者聞法

不絶. 於中初明說法之時. 衆集講堂. 如來爲

說. 莫不已下. 明說利益. 心解得道. 卽時已

下. 設供養佛. 於中初先風搖樹音. 次吹妙華.

後諸天等. 持華香樂. 供養奉獻. 娛樂無極. 自

下第八. 彰彼菩薩行德圓備. 於中初別. 後總

結之. 別中有七. 一行修離過. 具足下. 成德

圓備. 三等觀三界空無有下. 行修具足. 四究

竟一乘下. 成德殊勝. 五□滅 嫉下. 行修增進.

六因力下. 諸力具足. 七身色相好功德已下.

通就諸德總嘆顯勝. 初中先別. 後總結之. 別

中初言所可講說常宣正等. 化行離過. 於其

國下. 自行無失. 於中初光明攝對治滅煩惱

經數:一七四三

經名:無量壽經義疏卷下

頁數:一一○

上	欄

下. 明離諸過. 前攝治中. 明修六度而爲對治.

初修捨行. 捨猶檀矣. 於其國土所有萬物無

我所心. 明其離見. 無染著心. 彰其離愛. 除捨

此二. 名爲捨行. 次修戒行. 去來進止情無所

係隨意自在. 明離身過. 無所適莫無彼無我.

明離意過. 於衆生所. 無適適之親. 無莫莫之

疏. 名無適莫. 無競無訟. 明離口過. 次修忍

行. 於諸衆生得大慈悲饒益之心柔軟調伏.

正明能忍. 無忿恨等. 離於忍障. 次修精進. 心

善不息. 名無厭怠. 諸行齊修. 故曰等心. 所修

勝上. 名爲勝心. 心心慇重. 故曰深心. 次修禪

行. 遠離亂意. 故曰定心. 下修慧行. 得法愛

著. 名爲愛法. 此據終也. 聞時甘露樂. 名爲樂

法. 此據次也. 心時心喜. 名爲喜法. 此據始

也. 上來修治. 下明離過. 滅諸煩惱. 離煩惱

也. 離惡趣心. 除惡業也. 上來別竟. 究竟一

切菩薩所行. 總以結之. 上來第一行修離過.

自下第二成德圓備. 具無量德. 總以樹擧. 下

別顯之. 別中初明自利功德. 以無□下. 明利

他德. 前自利中. 得深禪定諸通明慧. 遊德七

覺. 自分功德. 禪謂四禪. 定者. 所謂四空定

等. 諸通. 六通. 明謂三明. 宿命. 天眼. 及漏盡.

慧謂三慧. 聞思修等. 言七覺 者. 念. 慧. 精進.

輕安. 喜. 定. 捨. 是其七也. 修心已下. 勝進功

德. 修心佛德. 上心佛德. 肉眼已下. 成就功德

無量. 且擧五眼之義. 廣如別章. 此應具論. 今

且釋文. 肉眼淸徹靡不分了. 肉眼勝也. 形膚

曰肉. 淨之根能在照□. 目之爲眼. 於彼國

中. 報得肉眼徹見無數世界之事. 名爲淸徹.

中	欄

所見明審. 故無不了. 斯乃照□現在色像. 名

爲肉眼. 天眼通達無量無限. 天眼勝也. 一切

禪定. 名爲天住. 依天得眼. 故名天眼. 能見衆

生死此生彼. 所見寬多. 故曰無量. 所見長遠.

故曰無限. 法眼觀察究竟諸道. 法眼勝也. 智

能照法. 故名法眼. 能見一切衆生根欲性心.

□知一切化衆生法. 所知窮極. 名爲究竟. 了

知三乘道法差別. 名究竟諸道. 慧眼見眞能

度彼岸. 慧眼勝也. 照空實慧. 見理名眼. 能見

眞空. 故名見眞. 除捨有相. 達到平等無相彼

岸. 名度彼岸. 佛眼具足覺了法性. 佛眼勝也.

前四是別. 佛眼是總. 見境周盡. 故云具足. 又

復佛眼能見眞實如來藏中不空實性. 名了

法性. 上來自德. 以無□智爲人演說. 是利他

德. 自下第三明修具足. 於中兩對自利利他.

初對修始. 後對修終. 從初乃至除滅煩惱. 悉

是初對也. 從如來下. 是後對也. 前中初言等

觀三界空無所有志心佛法. 是其自利. 等觀

三界空無所有. 離生死行. 志心佛法. 趣菩提

行. 具諸辨下. 明其利他. 具諸辨才. 明化他

德. 除滅衆生煩惱之患. 明化他益. 就後對中.

初明自利. 其大悲下. 明其利他. 就自利中. 文

別有四. 一自分之解. 二修諸善下. 自分之行.

三聞甚深下. 勝進之解. 四常能修下. 勝進之

行. 自分解中. 從如來生解法如如. 是其理

解. 解由如來敎化出生. 是故說之從如來生.

空同曰如. 解知一切萬法皆如. 名解如如. 善

知習等. 是其敎解. 習善之敎. 名習音聲. 滅惡

之敎. 名滅音聲. 菩薩於此悉能善解. 故名善

下	欄

知. 於中巧知. 故曰方便. 由於聖敎能善知故.

不欣世語樂在正論. 自分行中. 修諸善根. 志

崇佛道. 趣菩提行. 知一切法皆悉寂滅. 生身

煩惱二餘俱盡. 滅生死行. 知一切法皆悉寂

滅. 觀空修治. 生身煩惱二餘俱盡. 治成離障.

生身苦報. 煩惱惑因. 此二殘餘皆悉滅盡. 勝

進解中. 聞甚深法不疑懼者. 於深能解. 所以

不疑. 於深能入. 爲是不懼. 勝進行中. 常能修

者. 於佛深法行不息也. 上來自利. 明利他. 其

大悲者. 總以標擧. 下別顯之. 深遠微妙. 悲心

深也. 靡不覆載. 悲物廣也. 此第三竟. 自下第

四成德殊勝. 於中初先明自利德. 如大乘下.

明利他德. 就自德中. 初攝善勝. 照諸功下. 明

離過勝. 攝善勝中. 究竟一乘. 菩提總滿. 乘是

行用. 行能運通. 故名爲乘. 隨化多乘. 就實不

殊. 是以言一. 一義不同. 汎解有四. 一簡別

名一. 如來於彼三藏敎中. 隨化分三. 心大乘

者. 爲說四諦. 心緣覺者. 爲說因緣. 心大乘

者. 爲說六度. 宣說菩薩三阿僧祇. 修行有漏

六波羅蜜. 於最後生一身之中. 斷結成佛. 簡

別彼三. 是以言一. 二破別名一. 如來隨化宣

說三乘. 世人定執以爲眞實. 破別彼三. 是以

言一. 故經說言. 唯一是實. 餘悉非眞. 猶如化

城. 非眞息處. 三會別名一. 如來根本分一爲

三. 會之歸本. 是以言一. 如勝□說. 四無別

名一. 就實論實. 由來無別. 故名爲一. 於此一

乘. 窮名究竟. 至于彼岸. 涅槃果極. 此二一

對. 決斷疑網. 慧由心出. 是其證知. 除妄顯

眞. 名斷疑網. 眞解發中. 名慧心出. 於佛敎